โฆษก ศบค. ระบุ วันนี้มีผู้ป่วยเพิ่มขึ้น 8 คน ส่วนใหญ่เป็นคนต่างด้าวและไม่มีผู้เสียชีวิต ขณะที่คนไทยที่ตกค้างอยู่ต่างประเทศจะเดินทางถึงประเทศไทยในวันนี้อีก 299 คน
โฆษก ศบค. ระบุ วันนี้มีผู้ป่วยเพิ่มขึ้น 8 คน ส่วนใหญ่เป็นคนต่างด้าวและไม่มีผู้เสียชีวิต ขณะที่คนไทยที่ตกค้างอยู่ต่างประเทศจะเดินทางถึงประเทศไทยในวันนี้อีก 299 คนน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 8 คน รวมมีผู้ป่วยสะสม 3,000 คน หายป่วยเพิ่ม 12 คน รวมหายป่วยแล้ว 2,784 คน อยู่ระหว่างการรักษาตัว 161 คน ไม่มีผู้เสียชีวิตวันนี้ รวมเสียชีวิตสะสมอยู่ที่ 55 ราย อายุเฉลี่ยผู้ติดเชื้อมากที่สุดคือ 39 ปี ซึ่งเป็นวัยทำงาน โดยผู้ติดเชื้อส่วนใหญ่อยู่ในกรุงเทพฯ ตามด้วยภาคใต้ ภาคตะวันออกเฉียงเหนือและภาคเหนือ ส่วนผู้ติดเชื้อทั้ง 8 คน 3 คน แรกเป็นชาย อายุ 45 ปี 1 คนและอายุ 51 ปีอีก 2 คน จากการค้นหาเชิงรุกในชุมชน ซึ่งเป็นผู้ป่วยที่สัมผัสกับผู้ป่วยที่ยืนยันก่อนหน้านี้ที่เดินทางกลับจากประเทศมาเลเซีย ส่วนอีก 5 คนเป็นหญิงต่างด้าวมีอายุระหว่าง 19-30 ปี พบที่ศูนย์กักกัน ตรวจคนเข้าเมือง อำเภอสะเดา จังหวัดสงขลาทั้งนี้ทาง กทม. ได้ส่งเจ้าหน้าที่เทศกิจไปดูแลสถานีรถไฟฟ้า BTS เพื่อให้ปฏิบัติตามมาตรการของกระทรวงสาธารณสุขอย่างเคร่งครัด  ขณะที่การผ่อนปรนมาตรการเคอร์ฟิวที่ผ่านมาส่วนใหญ่ให้ความร่วมมือเป็นอย่างดีปฏิบัติตามมาตรการที่กระทรวงสาธารณสุขกำหนด ไม่ว่าจะเป็นร้านอาหาร ซุปเปอร์มาร์เก็ต ร้านค้าปลีก ตลาด ร้านตัดผม มีการตรวจวัดไข้ สวมหน้ากากอนามัย เว้นระยะห่าง จัดจุดล้างมือและแอลกอฮอล์ และงดกิจกรรมการรวมตัวของคนหมู่มากสำหรับคนไทยที่ตกค้างอยู่ต่างประเทศและจะเดินทางกลับประเทศไทยในวันนี้จะเดินทางจากอียิปต์ 199 คน และอาบูดาบี 100 คน ส่วนพรุ่งนี้จะมีคนไทยที่ตกค้างเดินทางจากประเทศเวียดนาม 35 คน ญี่ปุ่น 2 เที่ยวบิน 212 คน และเนเธอร์แลนด์ 50 คนน.พ.ทวีศิลป์ กล่าวเพิ่มเติมว่า นักวิจัยจากกระทรวงพลังงานของสหรัฐอเมริกา ออกมาเปิดเผยว่าเชื้อโควิด-19 อาจมีการกลายพันธุ์ ซึ่งจะส่งผลกระทบกับการพัฒนาวัคซีนทำให้เกิดความล่าช้า เพราะจะมีข้อจำกัดเพิ่มขึ้น ดังนั้นประเทศไทย จึงมีการมอบนโยบายไปยังหน่วยงานที่เกี่ยวข้อง เพื่อให้เร่งพัฒนาวัคซีนทั้งในไทยและอาเซียน ซึ่งขณะนี้มีอยู่ 5 โครงการแล้ว หากประสบความสำเร็จ ไทยจะได้มีโอกาสใช้วัคซีนเป็นประเทศแรกๆ